Wasalna fi stat fejn cilindru gas normali li jintużaw id-dar t'għoxrin kilo sar jiswa kważi 20 ewro. Tinsewx li sa sentejn ilu dan kien jiswa 4.5 ewros u wara li l-gvern ta' Gonzipn illiberaliżża l-gass u twaqqfu żewġ kumpaniji, il-prezz tal-gass kważi ogħla bi tlett darbiet. F'Malta kollox bil-maqlub! Jinqatgħu l-monopolji u l-affarijiet jogħlew minflok jorħsu. Sal-lum, il-prezzijiet tas-servizz tal-mobajl u l-internet għadhom għoljin meta mqabbla ma' pajjiżi barranin Ewropej minkejja li hawn ħafna operaturi f'pajjiża, qishom jifthemu ma' xulxin biex il-prezz ma jraħħsuħx iżżejjed. Semmu xi servizz u araw jekk huwiex ferm aktar għoli min barra: il-mediċini, il-kotba, il-magażines u l-ġurnali, l-ikel, il-frott, l-elettronika ... u minkejja li l-gvern qiegħed jiftaħar li m'għoliex il-prezz tad-dawl, dan m'għamlux għax toħroġ qalbu għall-poplu Malti, iżda għax jaf li ġimgħatejn oħra jaslu l-elezzjonijiet tal-Kunsilli Lokali u ma jaqla' xeba' akbar milli se jaqla'! Dan tant hu minnu li l-gass kellu jerġa jogħla biex ċilindru ta' l-għoxrin kilo jiġi jiswa 19-il ewro, iżda jidher li l-gvern ta' struzzjonijiet lill-Awtorita' "Independenti" Maltija ta' Riżorsi biex toħroġ iż-żieda wara l-elezzjoni tal-Kunsilli biex jivvotawlu. Issa ħa naraw kemm hawn f'boloħ f'dan il-pajjiż li għadhom jemmnu l-wegħdi u l-kliem fieragħ ta' Gonzipn? Kemm hawn min jemmen li l-immaniġġjar bawżi ta' l-Enemalta li reġa ġabilha ċertifikat ħażin u dejn inkredibbli ta' 600 miljun ewro ma kienx tort ta' gvernijiet Nazzjonalisti? Kemm hawn min se jemmen li l-gvern ħanin Nazzjonalista se jerfa' l-piż ta' 25 miljun Ewro u mhux se jerġa jgħolli d-dawl u l-ilma għax issa l-poplu ħallas biżżejjed? Hawn xi ħadd li jista' jemmen li Gonzipn jagħmel xi ħaġa għalina l-poplu jew għall-ħtiġijiet politiċi tiegħu–li jibqa' ggranfat mal-poter?
Kollox bl-Għoli!